El Consell Assessor del Patrimoni de la Humanitat de Sagunt presenta l’empresa que durà avant el projecte
19 de desembre 2019

![](/media/xpwp3j0t/52-cuerpo_img_0965.jpg)  

El Consell Assessor del Patrimoni de la Humanitat de l’Ajuntament de Sagunt ha presentat l’empresa STOA que ha sigut l’adjudicatària per portar l’expedient de la candidatura de Sagunt a Patrimoni de la Humanitat. El president d’este consell assessor, Quico Fernández, va donar compte d’esta nova incorporació en la reunió mantinguda ahir al Centre Cultural Mario Monreal. En la reunió, també es va fer un resum del camí recorregut fins ara i de les propostes a debatre de les línies estratègiques de l’expedient.

El president del Consell Assessor ha declarat que esta reunió ha servit **«per a presentar  l'empresa que l'Ajuntament ha contractat per dur endavant el projecte i també per a situar-nos en tot el procés de la nostra candidatura a Patrimoni de la Humanitat. La Universitat de València, la qual ha fet un treball extraordinari en esta primera etapa i continuarà col·laborant, ha explicat de quina manera ha anat elaborant totes les fitxes de caràcter patrimonial, tot el catàleg d'associacions i, sobretot, hem destacat el gran paper que fan les associacions en la nostra ciutat. El patrimoni és un element viu on la gent participa directament i actua com a cohesionador i també ajuda al progrés de la nostra societat**».​  

*   [](http://www.facebook.com/sharer.php?u=https://aytosagunto.es/va/actualitat/el-consell-assessor-del-patrimoni-de-la-humanitat-de-sagunt-presenta-l-empresa-que-dura-avant-el-projecte/ "Facebook")
*   [](http://twitter.com/share?url=https://aytosagunto.es/va/actualitat/el-consell-assessor-del-patrimoni-de-la-humanitat-de-sagunt-presenta-l-empresa-que-dura-avant-el-projecte/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consell-assessor-del-patrimoni-de-la-humanitat-de-sagunt-presenta-l-empresa-que-dura-avant-el-projecte/ "Linked In")
*   [](mailto:?body=https://aytosagunto.es/va/actualitat/el-consell-assessor-del-patrimoni-de-la-humanitat-de-sagunt-presenta-l-empresa-que-dura-avant-el-projecte/)